סאת'ק (רובע)

רובע סַאתֶ'ק של העיר לונדון (באנגלית: The London Borough of Southwark, ) הוא אחד מרובעי העיר לונדון. הרובע נמצא בדרום העיר, לגדתו הדרומית של נהר התמזה.

==היסטוריה==
רובע סאת'ק קרוי על שם העיר בשם זה שעמדה על גדתו הדרומית של הנהר תמזה החל מהמאה התשיעית (אף שהאזור היה מיושב עוד מהתקופה הרומית).

הרובע הוקם בשנת 1965 מכוח חוק השלטון בלונדון 1963 מאיחודם של הרובע המטרופוליני של סאת'ק, הרובע המטרופוליני של קמברוול והרובע המטרופוליני של ברמונדזי.

===סמל הרובע===
סמל הרובע כולל שני תומכים: האחד שחקן הלבוש בסגנון התיאטרון האליזבתני - המייצג את המורשת התרבותית של הרובע, והשני לבוש כאביר מתוך סיפורי קנטרברי של ג'פרי צ'וסר. הבאר במרכז שלט האצולה מסמלת את קמברוול, הספינה מסמלת את ההיסטוריה הימית של ברמונדזי, והוורד את כנסיית סנט מרי ניואינגטון.

==גאוגרפיה ==
רובע סאת'ק גובל בצפונו בסיטי ובטאוור האמלטס הנמצאים מעברו השני של נהר התמזה; ברובע למבת' במערב; ברובע לואישהם במזרח; וברבעים ברומלי וקרוידון בדרום.

===שכונות ===
אזורי סאת'ק
רובע סאת'ק כולל את השכונות הבאות:
* אלפנט אנד קאסל (Elephant and Castle)
* בנקסייד (Bankside)
* ברמונדזי (Bermondsey)
* גבעת הרן (Herne Hill)
* דולוויץ' (Dulwich)
* וולוורת' (Walworth)
* ניווינגטון (Newington)
* סאת'ק המכונה גם "הרובע" (The Borough)
* פקהאם (Peckham)
* קמברוול (Camberwell)
* קריסטל פאלאס (Crystal Palace)
* רות'רהית' (Rotherhithe)

==אוכלוסין==
בניין העירייה, מבט מהמעבר להולכי רגל בחלקו העליון של גשר טאוור]]
[[תיאטרון הגלוב]]
ברובע סאת'ק מתגוררים 244,866 תושבים (על פי סקר שנערך בשנת 2001). 63% מתושבי הרובע לבנים, כ-16% שחורים שמוצאם מאפריקה וכ-8% שחורים שמוצאם מהאיים הקריביים.

31% מתושבי הרובע מתגוררים בבתים המצויים בבעלותם.

==ממשל ופוליטיקה==

עד הבחירות שנערכו ברובע בשנת 1998 שלטה במועצת הרובע מפלגת הלייבור. מאז הבחירות של שנה זו התפלגות מושבי המועצה היו:
{| class="wikitable" border="1"
| שנת בחירות
! לייבור
! הליברלים הדמוקרטים
! השמרנים
! מפלגות מקומיות
|-
| 2006 
| 28
| 28
| 6
| 1
|-
| 2002
| 28
| 30
| 5
| -
|-
| 1998
| 31
| 27
| 4
| 2
|-
|}

הרובע מחולק לשלושה אזורי בחירה לפרלמנט הבריטי: קמברלנד ופקהאם, דולוויץ' ומערב נורווד, וסאת'רק וברמודזי.

==תחבורה==
[[אכסניית הטבארד איור משנת 1850 לערך]]
[[שוק בורו, שנת 1860 לערך]]
הכניסה ל[[שוק בורו כיום]]

הרובע מקושר לסיטי ולרובע טאוור האמלטס במספר גשרים ומנהרות:
* גשר בלקפריירס
* גשר לונדון
* גשר המילניום
* גשר סאת'ק
* גשר טאוור
* מנהרת רות'רהית'
* מנהרת התמזה

==אתרים בעלי חשיבות==
ברובע סאת'ק מספר רב של כנסיות היסטוריות ובהם המטרופוליטן טברנקל, קתדרלת סאת'ק וכנסיית סנט תומאס. ברובע ממוקמות שתי הכנסיות הנורדיות של לונדון (הכנסייה הנורווגית והכנסייה הפינית) - שתיהן באישור רות'רהית'. מאידך הרובע היה ידוע לאורך ההיסטוריה באתרי הבילויים וההוללות שבו ובהם אכסניית הטאברד המוזכרת בסיפורי קנטרברי של צ'וסר, אכסניית ג'ורג' ואכסניית וייט הארט, וכן התיאטראות הורד, ותיאטרון הגלוב.

כיום נמצאים ברובע גלריות ומוזיאונים רבים בהם: גלריית דולוויץ', מוזיאון טייט מודרן, מוזיאון תיאטרון הניתוחים הישן, מוזיאון המלחמה האימפריאלי, אוניית הוד מלכותה בלפסט מוזיאון כלא קלינק ומוזיאון ליווסי לילדים. בין מוסדות התרבות של הרובע ניתן למנות את מכללת האמנות של קמברוול.

ברובע ממוקמים אתרי קניות והסעדה רבים - בעיקר לאורך התמזה, בקרבת גשר מצודת לונדון ומגדל אוקסו, וכן שוק בורו - אחד משוקי המזון הידועים ביותר בלונדון.

ברובע ממוקם בניין עיריית לונדון.

===פארקים ושטחים ציבוריים===
בין הפארקים של הרובע ניתן למנות את:
*פארק סאת'ק
*פארק בורג'ס
*פארק דאליץ'

==ערים תאומות==
לרובע סאת'ק שתי ערים תאומות:
* 
* 

==קישורים חיצוניים==

* 
* [http://www.southwark.gov.uk/DiscoverSouthwark/HistoricSouthwark/ ההיסטוריה של הרובע] 
* [https://web.archive.org/web/20080119201440/http://www.walksouthwark.org.uk/ סיורים ברובע סאת'ק]

*
קטגוריה:ערכים שבהם תבנית בריטניקה אינה מתאימה
קטגוריה:לונדון: רבעים
קטגוריה:יישובים שהוקמו ב-1965